CELEX: 32017D1246
Language: sk
Date: 2017-06-07 00:00:00
Title: Rozhodnutie Komisie (EÚ) 2017/1246 zo 7. júna 2017, ktorým sa schvaľuje program riešenia krízových situácií banky Banco Popular Español S.A. [oznámené pod číslom C(2017) 4038]

11.7.2017   
            
            
               SK
            
            
               Úradný vestník Európskej únie
            
            
               L 178/15
            
         ROZHODNUTIE KOMISIE (EÚ) 2017/1246
   zo 7. júna 2017,
   ktorým sa schvaľuje program riešenia krízových situácií banky Banco Popular Español S.A.
   
      
         [oznámené pod číslom C(2017) 4038]
      
   
   (Iba anglické znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010 (1), a najmä na jeho článok 18 ods. 7 druhý pododsek,
   keďže:
   
               (1)
            
            
               Jednotná rada pre riešenie krízových situácií (SRB) predložila Komisii 7. júna 2017 o 5 h 13 min. program riešenia krízových situácií banky Banco Popular Español S.A. v súlade s článkom 18 ods. 7 nariadenia (EÚ) č. 806/2014.
            
         
               (2)
            
            
               Rada SRB v programe riešenia krízových situácií uvádza, že všetky podmienky pre riešenie krízových situácií stanovené v článku 18 ods. 1 prvom pododseku nariadenia (EÚ) č. 806/2014 sú v súvislosti s bankou Banco Popular Español S.A. splnené a posudzuje dôvody, prečo je opatrenie na riešenie krízovej situácie nevyhnutné vo verejnom záujme.
            
         
               (3)
            
            
               V programe riešenia krízových situácií sa v súlade s článkom 18 ods. 6 nariadenia (EÚ) č. 806/2014 určuje, že krízová situácia banky Banco Popular Español S.A. sa začína riešiť, a stanovuje sa v ňom uplatnenie nástroja odpredaja obchodnej činnosti na inštitúciu, ktorej krízová situácia sa rieši. V programe riešenia krízových situácií sa takisto uvádzajú dôvody, prečo sú všetky tieto prvky primerané.
            
         
               (4)
            
            
               Komisia s programom riešenia krízových situácií súhlasí. Predovšetkým súhlasí s dôvodmi, ktoré poskytla rada SRB, prečo je riešenie krízovej situácie nevyhnutné vo verejnom záujme v súlade s článkom 5 nariadenia (EÚ) č. 806/2014.
            
         
               (5)
            
            
               Program riešenia krízových situácií, ktorý predložila rada SRB, by sa preto mal schváliť,
            
         PRIJALA TOTO ROZHODNUTIE:
   Článok 1
   Program riešenia krízových situácií banky Banco Popular Español S.A. sa schvaľuje.
   Článok 2
   Toto rozhodnutie je určené Jednotnej rade pre riešenie krízových situácií.
   
      V Bruseli 7. júna 2017
      
         
            Za Komisiu
         
         Valdis DOMBROVSKIS
         
            podpredseda
         
      
   
   
      (1)  Ú. v. EÚ L 225, 30.7.2014, s. 1.